Дзякуючы клопатам нашага дырэктара было праведзена глыбокае абследаванне вучняў ваеннымі ўрачамі, якія і назначалі патрэбнае лячэнне. Потым праз Чырвоны Крыж у нашу школу прыслалі рыбін тлушч. На вялікім перапынку гэтым гаючым, але непрыемным лякарствам нас і паілі. А настаўнікі гэту працэдуру трымалі пад пільным наглядам. І вынік быў выдатны — мы раслі і мацнелі.